Όλγα της Σαβοΐας-Αόστας

Η **Όλγα της Σαβοΐας-Αόστας**, επίσης γνωστή ως *Πριγκίπισσα Όλγα-Ισαβέλλα της Ελλάδας* (Αθήνα, 17 Νοεμβρίου 1971) είναι κόρη του συγγραφέα Μιχαήλ Ντε Γκρες (μέλους της τέως ελληνικής βασιλικής οικογένειας) και της συζύγου του, Μαρίνας Καρέλλας, εικαστικού και κόρης του Έλληνα βιομηχάνου, Θεόδωρου Καρέλλα. Η Όλγα είναι παντρεμένη με τον δεύτερο εξάδελφό της, Αϊμόνε της Σαβοΐας-Αόστας.

## Νεανική ζωή
Η πριγκίπισσα Όλγα γεννήθηκε στις 17 Νοεμβρίου 1971 στην Αθήνα. Μεγάλωσε στο Παρίσι και τη Νέα Υόρκη, περνώντας τα καλοκαίρια στο νησί της οικογένειας στην Πάτμο, Ελλάδα.  Επέλεξε να σπουδάσει σε οικοτροφείο στην Αγγλία, σπούδασε ιστορία στη Ρώμη και είναι απόφοιτος του Πανεπιστημίου του Πρίνστον.  Είναι επίσης κάτοχος πτυχίου από την Ανώτατη Σχολή Αρχιτεκτονικής, Σχεδιασμού και Συντήρησης του Πανεπιστημίου Κολάμπια. Αν και η Όλγα εργάστηκε για ένα διάστημα στη διακόσμηση εσωτερικών χώρων, πήγε στον Παναμά για να φωτογραφίσει και να μελετήσει τις πεταλούδες phalaena. Αργότερα, ως επιστήμων στα λεπιδόπτερα, βοήθησε στη δημιουργία και στη συνέχεια εργάστηκε στο Eργαστήριο Υγρής Ζούγκλας στον Παναμά σε συνεργασία με το Σμισθόνιαν Ίδρυμα Τροπικής Έρευνας και το Ωκεανογραφικό Ίδρυμα Γουντς Χόουλ . Είναι επίσης δημοσιογράφος και σκηνοθέτης.

## Αρραβώνας, γάμος και παιδιά
Ο αρραβώνας της Όλγας με τον Αϊμόνε της Σαβοΐας-Αόστας, γιου του Αμεντέο Γ΄ 5ου Δούκα της Αόστας, ανακοινώθηκε τον Μάιο του 2005. Ο Αίμων και η Όλγα είναι δεύτερα εξαδέλφια: και οι δύο είναι δισέγγονα του Γάλλου διεκδικητή Ιωάννη της Ορλεάνης, δούκα του Γκιζ. Επίσης η Όλγα είναι 2η εξαδέλφη του πεθερού της Αμεντέο Γ΄, καθώς ο Γεώργιος Α΄ της Ελλάδας είναι ο πρόπαππος τού Αίμονα και ο πρόπαππος της Όλγας. Ο πατέρας της Όλγας, Μιχαήλ, η αείμνηστη γιαγιά του Αίμονα από τον πατέρα Πριγκίπισσα Ειρήνη, Δούκισσα της Αόστας (γεννημένη ως πριγκίπισσα Ειρήνη της Ελλάδας και της Δανίας) και ο Πρίγκιπας Φίλιππος, Δούκας του Εδιμβούργου (γεννημένος ως Πρίγκιπας Φίλιππος της Ελλάδας και της Δανίας), ήταν όλοι πρώτα εξαδέλφια.

Το ζεύγος παντρεύτηκε, μετά από τρία χρόνια αρραβώνα, στις 16 Σεπτεμβρίου 2008 στην ιταλική πρεσβεία στη Μόσχα, την πόλη στην οποία εργάζεται ο Aίμων. Ο θρησκευτικός τους γάμος τελέστηκε στις 27 Σεπτεμβρίου στην Πάτμο , όπου αναμενόταν ότι ο Πατριαρχικός Έξαρχος Πάτμου Αρχιμανδρίτης Αντίπας Νικηταράς, που θα προεξήρχε στον Ιερό Ναό του Ευαγγελισμού της Παναγίας στον Πάνω Κάμπο, με τη δεξίωση στον χώρο ενός πρώην σχολείου.  Από τη Β΄ Σύνοδο του Βατικανού, οι γάμοι που τελούνται σύμφωνα με το τυπικό του Οικουμενικού Πατριαρχείου Κωνσταντινουπόλεως, στο οποίο ανήκει η εξαρχία, μπορούν να αναγνωριστούν ως κανονικά έγκυροι.  Λήφθηκε νομική άδεια από τον Καθολικό Αρχιεπίσκοπο Μόσχας μονσινιόρ Πάολο Πέτσι, ο οποίος ήταν ο τοπικός κανονικός του πρίγκιπα Aίμονα.

Στις 7 Μαρτίου 2009 η Πριγκίπισσα Όλγα γέννησε έναν γιο, που ονομάστηκε:
* Ουμπέρτo στο Παρίσι της Γαλλίας. Στις 24 Μαΐου 2011 στο Παρίσι, η Όλγα γέννησε έναν άλλο γιο, τον:
* Aμεντέο-Μικέλε. Μια ημέρα μετά τη γέννησή του στον Αμεντέο-Μικέλε απονεμήθηκε ο τίτλος του *[[Αμεδαίος Λουδοβίκος, Δούκας των Αβρουζίων|δούκα του Αμπρούτσι]]* από τον πάππο του.  Στις 14 Δεκεμβρίου 2012 η Όλγα γέννησε μια κόρη, την:
* Iζαμπέλα-Βίτα-Μαρίνα, στο Παρίσι της Γαλλίας. 

## Πρόγονοι



## Η συγγένεια της Όλγας με τον Αίμονα

 

## Βιβλιογραφικές αναφορές

Κατηγορία:Απόφοιτοι του Πανεπιστημίου Κολούμπια
Κατηγορία:Πριγκίπισσες της Σαβοΐας
Κατηγορία:Ελληνική Βασιλική Δυναστεία
Κατηγορία:Πριγκίπισσες της Ιταλίας
Κατηγορία:Πριγκίπισσες της Ελλάδας και της Δανίας